title: Vilabella
text: Vilabella ye un municipio catalán situato en a comarca d'Alto Campo y partito chudicial de Valls, en a provincia de Tarragona.
  
  A suya población ye de  habitants, en una superficie de 18,20 km² con una densidat de población de  hab/km².
  
  Cheografía 
  A localidat de Vilabella ye situata a 254 metros d'altaria sobre o ran d'a mar, a una distancia de 9 km de Valls, a capital d'a suya comarca y d'o suyo partito chudicial, a 19 km de Tarragona, a capital d'a suya provincia, y a 102 km de Barcelona, a capital de Catalunya.
  
  D'o suyo termin municipal fan parte os lugars de Pedrós y Cabeces, hue despoblatos.
  
  O termin de Vilabella muga a o norte con Montferri, Bràfim y Puigpelat; a l'ueste con Nulles; a o sudeste con Vespella (en a comarca d'o Tarragonés); y a l'este con Salomó (Tarragonés).
  
  Etimolochía 
  L'orichen de Vilabella podría estar en a presencia d'una antiga villa romana, propiedat d'un tal Abellus, que sería l'orichen etimolochico d'o nombre d'o lugar.
  
  Historia 
  Mientres o dominio islamico y as luitas con o condau de Barcelona en a reconquiesta, o lugar yera despoblato, por servir l'amanato río Gaià de muga entre os dos reinos.
  
  A primera cita documentada d'o lugar ye en o sieglo XI, y yera un dominio d'a familia d'os Castellví.
  
  En 1311 o lugar pasó a mans de l'arcebispato de Tarragona.
  
  En 1377, en una sequera, os habitants de Tarragona espullaron Vilabella ta robar o trigo d'o lugar, l'unico lugar d'a redolada a on bi heba iste cerial.
  
  En 1891 plegó a Vilabella a filoxera, acabando con a vinya d'o lugar, o que fació emigrar, alto u baixo, a 350 vecins d'o lugar.
  
  Economía 
  A economía de Vilabella ye basada en l'agricultura: vinya, ta la fabricación de vins y cava, y avellanera.
  
  Bi ha tamién ganadería, con porcino y avicultura.
  
  Demografía 
  		
  
  Grafico demografico de Vilabella de 1717 enta 2006:
  1717-1981: población de feito; 1990- : población de dreito.
  
  Administración
  
  Reparto de concellers 
  Fuent: MUNICAT, en a pachina web d'a Generalitat de Catalunya.
  
  Alcaldes
  
  Molimentos 
   Un arco de meyo punto d'a portalada de Sant Pero d'as murallas d'o lugar.
   Una escalera d'estilo gotico, o solo resto de l'antigo castiello.
   Ilesia de Santa María, d'estilo gotico, con bells restos anteriors d'os sieglos XII y XIII.
   Ilesia parroquial de Sant Pero, d'estilo neoclasico, de 1862.
   Cal Cristí, edificio renaixentista.
  
  Museus 
   Museu d'o Campo, un museu etnolochico, establito en 1970.
  
  Fiestas 
   17 de chinero, fiesta d'ibierno.
   Primer cabo de semana d'agosto: fiestas patronals.
  
  Se veiga tamién 
  
  Linia 200 d'Adif.
  Apeadero de Vilabella.
  
  Vinclos externos 
   Pachina web municipal.
   Información en a pachina web d'a Generalitat de Catalunya.
   Información en a pachina web de l'Institut d'Estadística de Catalunya.
  
  Referencias 
  
  Localidaz d'a provincia de Tarragona
  Municipios de Catalunya por aon pasa la linia 200 d'Adif